เริ่มยาคุมเม็ดเเรกตอนปจด.มาวันเเรก วันที่15ม.ค.63 ค่ะ ปจด.หยุดช่วงวันที่21ม.ค.63 หลังจากนั้นก็มีเลือดเปื้อนกางเกงในทุกวันเลยค่ะ เเบบนิดนึงนิดนึงมากๆ พอถึงวันครบกำหนดที่ประจำเดือนจะต้องมา (ยาคุม28เม็ด มินนี่) ตอนนี้เข้าวันที่4เเล้วค่ะ (เม็ดเเป้ง) ประจำเดือนยังไม่มาเลย ทำยังไงดีคะ ควรต่อเเผงใหม่เลยมั้ยคะ หรือเปลี่ยนยาคุมดีคะเพราะรู้สึกว่า อารมเเปรปรวนมากๆ ทะเลาะกับเเฟนทุกวันเลย รู้สึกอ้วนขึ้นด้วยค่ะ
สวัสดีค่ะ หากได้เริ่มทานยาคุมกำเนิดในวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99%สำหรับเลือดที่ไหลเปื้อนกางกางในทุกวัน น่าจะเป็นเลือดที่เกิดจากผลข้างเคียงของยาคุมกำเนิดที่ทำให้มีเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ ซึ่งยาคุมยี่ห้อมินนี่ ก็เป็นยาคุมที่มีปริมาณฮอร์โมนต่ำค่ะหากในตอนนี้ ทานยาคุมจนครบ 28 เม็ดแล้ว ไม่มีประจำเดือนมา อาจลองตรวจหาการตั้งครรภ์ดูก่อน หากตรวจไม่พบ ก็น่าจะเกิดจากผลของฮอร์โมนจากยาคุมที่ไปทำให้เยื่อบุโพรงมดลูกบางลง ซึ่งก็ไม่ได้อันตรายอะไร ทั้งนี้ หากตรวจไม่พบการตั้งครรภ์ ก็ให้เริ่มทานยาคุมแผงใหม่ต่อไปได้เลยค่ะ แต่หากจะเปลี่ยนเป็นยี่ห้ออื่น ที่มีปริมาณฮอร์โมนสูงขึ้น ผลข้างเคียงก็อาจมีมากขึ้นได้ หากจะเปลี่ยน ก็อาจลองเปลี่ยนเป็นยี่ห้อที่มีปริมาณฮอร์โมนต่ำเช่ยเดียวกัน เช่น ยี่ห้อ Yaz เป็นต้น